Verkkosivujen tarjouspyyntö
Maksuton ja vapaasti muokattava pohja yrityksesi käyttöön. Käyttäminen ei sido tilaukseen, yhteydenottoon tai toimittajan valintaan. Voit pyytää tarjouksen miltä tahansa toimittajalta.
Täytä soveltuvat kohdat ja jätä muut tyhjiksi. Korvaa hakasulkeissa olevat tekstit omilla vastauksillasi. Poista tarvittaessa täyttöohjeet ennen lähettämistä. Pohjan tarjoaja: Kajahdus • kajahdus.fi
1 Yritys ja tavoitteet
Aloitetaan yrityksestäsi ja siitä, mihin uusia sivuja tarvitaan.
Yrityksen tai organisaation nimi
Kirjoita nimi, jolla tarjouspyyntö lähetetään.
[Kirjoita tähän tai jätä tyhjäksi]
Yhteyshenkilö ja yhteystiedot
Lisää halutessasi nimi, sähköposti ja puhelin tarjousta varten.
[Kirjoita tähän tai jätä tyhjäksi]
Toiminta ja asiakkaat
Mitä tarjoatte, kenelle ja millä alueella?
[Kirjoita tähän tai jätä tyhjäksi]
Nykyinen verkkosivusto
Osoite sekä se, mikä nykyisillä sivuilla toimii ja mikä ei. Uudessa hankkeessa voit kirjoittaa: ei nykyistä sivustoa.
[Kirjoita tähän tai jätä tyhjäksi]
Sivuston tavoitteet
Esimerkiksi enemmän yhteydenottoja, palvelujen parempi esittely tai helpompi asiointi. Kerro mahdollinen lähtötaso ja tavoite.
[Kirjoita tähän tai jätä tyhjäksi]
Tärkeimmät kävijät ja heidän tehtävänsä
Mitä kävijän pitäisi löytää tai tehdä sivustolla?
[Kirjoita tähän tai jätä tyhjäksi]


2 Sivut ja sisällöt
Mitä sivuille tulee? Kerro myös, mitä aineistoa teillä on jo valmiina.
Tarvittavat sivut ja arvioitu laajuus
Luettele sivut tai sisältötyypit ja arvioi niiden määrä.
[Kirjoita tähän tai jätä tyhjäksi]
Kieliversiot
Mitkä kielet tarvitaan julkaisuun? Kuka toimittaa käännökset?
[Kirjoita tähän tai jätä tyhjäksi]
Tekstit, kuvat ja sisällönsyöttö
Mitä toimitatte itse ja mitä toimittajalta odotetaan? Sisällönsyöttö ei välttämättä sisällä tekstien kirjoittamista.
[Kirjoita tähän tai jätä tyhjäksi]
Ilme ja esimerkkisivustot
Onko logo, värit tai brändiohje valmiina? Lisää esimerkkejä ja kerro, mistä niissä pidät.
[Kirjoita tähän tai jätä tyhjäksi]
Siirrettävä sisältö ja löydettävyys
Mitä vanhalta sivustolta siirretään? Mainitse tärkeät osoitteet, uudelleenohjaukset ja hakukonenäkyvyyden säilyttäminen.
[Kirjoita tähän tai jätä tyhjäksi]
Välttämättömät ja myöhemmin tehtävät asiat
Erottele julkaisuun tarvittavat asiat myöhemmistä toiveista. Näin tarjoukset on helpompi rajata samaan kokonaisuuteen.
[Kirjoita tähän tai jätä tyhjäksi]


3 Toiminnot ja ylläpito
Kuvaa tarpeet omin sanoin. Teknistä ratkaisua ei tarvitse tietää etukäteen.
Tarvittavat toiminnot
Esimerkiksi lomakkeet, ajanvaraus, haku, kirjautuminen tai tiedostojen lataus. Mitä niiden pitää tehdä?
[Kirjoita tähän tai jätä tyhjäksi]
Verkkokauppa ja maksaminen
Tarvitaanko verkkokauppaa? Arvioi tuotteiden määrä ja kerro maksu-, toimitus- ja laskutustarpeet. Muuten: ei tarvetta.
[Kirjoita tähän tai jätä tyhjäksi]
Yhteydet muihin järjestelmiin
Esimerkiksi asiakkuudenhallinta, uutiskirje, varausjärjestelmä tai tuotetiedot. Mainitse järjestelmien nimet, jos tiedossa.
[Kirjoita tähän tai jätä tyhjäksi]
Käytettävyys, saavutettavuus ja mittaus
Kerro mobiilikäytön, saavutettavuuden, nopeuden, analytiikan sekä tietosuojan ja evästeiden hallinnan tarpeista. Pyydä toimittajaa täsmentämään toteutus.
[Kirjoita tähän tai jätä tyhjäksi]
Ylläpito ja tukipalvelu
Kuka hoitaa palvelimen, päivitykset, varmuuskopiot ja häiriöt? Millaista tukea ja vasteaikaa tarvitsette?
[Kirjoita tähän tai jätä tyhjäksi]
Omistajuus, käyttöoikeudet ja koulutus
Kenen hallinnassa ovat domain, tunnukset ja lisenssit? Kuka muokkaa sivuja? Tarvitaanko koulutusta ja ohjeita? Pyydä kuvaus myös toimittajan vaihtamisesta.
[Kirjoita tähän tai jätä tyhjäksi]


4 Budjetti ja tarjousohje
Kerro, millä budjetilla ja aikataululla olette liikkeellä.
Budjetti
Anna toteutuksen hintahaarukka ja jatkuvien kulujen tavoite. Kerro, sisältävätkö summat arvonlisäveron. Myös alustava arvio auttaa.
[Kirjoita tähän tai jätä tyhjäksi]
Aikataulu ja riippuvuudet
Toivottu aloitus ja julkaisu, ehdottomat määräajat sekä ajankohta, jolloin omat sisällöt ovat valmiina.
[Kirjoita tähän tai jätä tyhjäksi]
Tarjouksen toimitus
Mihin ja mihin mennessä tarjous toimitetaan? Milloin kysymyksiä voi esittää?
[Kirjoita tähän tai jätä tyhjäksi]
Päätöksenteko ja valintaperusteet
Kuka hyväksyy työn ja milloin toimittaja valitaan? Mitkä asiat painavat valinnassa: laatu, hinta, osaaminen, aikataulu vai ylläpito?
[Kirjoita tähän tai jätä tyhjäksi]
Muut ehdot ja lisätiedot
Esimerkiksi tarjouspyynnön liitteet, hankinnan erityisehdot tai avoimet kysymykset. Älä lisää salasanoja tai muita salaisuuksia.
[Kirjoita tähän tai jätä tyhjäksi]


Ohje tarjouksen laatijalle
Pyydämme tarjouksessa vastaukset alla oleviin kohtiin. Jos jokin lähtötieto puuttuu, kuvaa hinnoittelun oletus ja mahdollinen vaikutus hintaan tai aikatauluun.
Toteutus ja rajaus
Kuvaa ehdotettu ratkaisu, sivumäärä, toiminnot ja toimitettavat aineistot. Erittele oletukset sekä asiat, jotka eivät kuulu tarjoukseen.
Sisällöt ja vastuut
Erittele tekstien kirjoittaminen, kuvien hankinta, käännökset ja sisällönsyöttö. Kerro, mitä tilaajan tulee toimittaa ja milloin.
Hinta ja jatkuvat kulut
Erittele kertaluonteiset työt, kuukausi- ja vuosimaksut sekä lisenssit. Ilmoita arvonlisäveron käsittely, lisätyön hinnoittelu, maksuerät ja tarjouksen voimassaolo.
Aikataulu ja hyväksyntä
Kerro työvaiheet, tilaajalta tarvittavat päätökset, kommentointikierrokset ja hyväksymiskriteerit. Kuvaa testaus, julkaisu ja mahdollisten virheiden korjaaminen.
Ylläpito ja luovutus
Kuvaa päivitykset, varmuuskopiointi, tukipalvelu ja vasteajat. Erittele tunnusten, domainin, sisällön ja käyttöoikeuksien hallinta sekä aineiston siirto toimittajaa vaihdettaessa.
Osaaminen ja perustelut
Nimeä yhteyshenkilö, esitä vastaavia referenssejä ja perustele ratkaisun sopivuus. Nosta esiin avoimet kysymykset ja mahdolliset vaihtoehdot.
